Nuo XX a. paskutinio dešimtmečio Energetikos chartijos sutartis iš esmės neatnaujinta, todėl yra gerokai pasenusi. Be to, ji – viena iš investicijų sutarčių, dėl kurių pasaulyje iškeliama daugiausia bylų – jose ieškinius investuotojai pateikia daugiausia ES valstybėms narėms, o patys dažniausiai būna įsisteigę kitoje ES šalyje. Todėl 2018 m. lapkričio mėn. buvo pradėtas atnaujinimo procesas. Iš pradžių Energetikos chartijos konferencija patvirtino nagrinėtinų klausimų, daugiausia susijusių su investicijų apsaugos nuostatomis, sąrašą. Tada ES pasiūlė, siekiant suderinti Energetikos chartijos sutartį su Paryžiaus susitarimu, panaikinti investicijų į iškastinį kurą apsaugą.

–išdėstomos naujos darnaus vystymosi nuostatos, visų pirma susijusios su klimato kaita, perėjimu prie švarios energijos ir Paryžiaus susitarimu; jomis į Energetikos chartijos sutartį veiksmingai įtraukiami Paryžiaus susitarimu prisiimti įsipareigojimai ir nustatomas veiksmingas neatitikties atveju taikytinas mechanizmas – to dar nėra pavykę padaryti jokioje kitoje daugiašalėje investicijų sutartyje;

Siūlomų Energetikos chartijos sutarties teksto (CC 760) pakeitimų tikslas yra esminiai patobulinimai, padėsiantys veiksmingai suderinti šią sutartį su šiuolaikiniais investicijų apsaugos standartais ir pozicijomis, kurių ES laikosi kituose forumuose (pavyzdžiui, UNCITRAL). Šiais pakeitimais Energetikos chartijos sutartis taip pat bus suderinta su neseniai sudarytuose laisvosios prekybos ir investicijų susitarimuose įtvirtintu ES požiūriu į investicijų apsaugą ir su ES energetikos ir klimato srities tikslais, be kita ko, nustatytaisiais Paryžiaus susitarimu.

nuo tada, kai sueis 10 metų nuo Energetikos chartijos sutarties pakeitimų įsigaliojimo (arba laikino taikymo pradžios), ir ne vėliau kaip nuo 2040 m. gruodžio 31 d. nebetaikyti apsaugos jokioms esamoms investicijoms ES į iškastinį kurą;

taikyti apsaugą tik atsinaujinančiųjų išteklių, mažo anglies dioksido pėdsako vandenilio ir sintetiniam kurui;

nebetaikyti apsaugos anglies dioksido surinkimo, naudojimo ir saugojimo veiklai.

Siūlomais pakeitimais Energetikos chartijos sutarties taikymo sritis taip pat priderinama prie naujos atsinaujinančiųjų išteklių ir mažo anglies dioksido kiekio technologijų, reikalingų siekiant pereiti prie žaliosios energijos, aplinkos. Tai daroma keičiant EM (EM I) priedą (į jį įrašant naujus energijos išteklius ir energetikos produktus, pavyzdžiui, vandenilio ir susijusį, pavyzdžiui, amoniako ir metanolio, kurą, biomasę, biodujas ir sintetinį kurą) ir EQ (EQ I) priedą (į jį įrašant naują su energija susijusią įrangą, pavyzdžiui, įvairias izoliacines medžiagas ir daugiasienį izoliacinį stiklą).

Be to, parengti nauji priedai, kuriais siekiama įgyvendinti abipusiškumo principą, pagal kurį susitariančiosios šalys negali būti priverstos užtikrinti kitų susitariančiųjų šalių investicijų apsaugos, jei pastarosios tokioms investicijoms pagal NI priedą netaiko apsaugos dėl to, kad netaiko Energetikos chartijos sutarties 26 straipsnyje nustatytos investuotojų ir valstybės ginčų sprendimo tvarkos (naujas IA-NI priedas) arba visos su investicijų apsauga susijusios III dalies (naujas NPT priedas). Su branduoline energija, kuri patenka į dabartinę sutarties taikymo sritį, susijusios nuostatos po priedų, ypač NI priedo, pakeitimų išlieka visiškai nepakitusios.

Todėl Komisijos siūloma pozicija, kurios Euratomo vardu turi būti laikomasi Energetikos chartijos konferencijos posėdyje, yra patvirtinti siūlomų Energetikos chartijos sutarties priedų pakeitimų priėmimą (CC 761).

Pozicija dėl siūlomų susitarimų, pareiškimų ir sprendimų pakeitimų patvirtinimo (CC 762)

Padarytus susitarimų, pareiškimų ir sprendimų pakeitimus (CC 762) sudaro pasenusių nuostatų taisymai (pavyzdžiui, žodžiai „Europos Bendrijos“ pakeičiami žodžiais „Europos Sąjunga“ ir „Europos atominės energijos bendrija“) ir papildomi Energetikos chartijos sutarties teksto paaiškinimai (pavyzdžiui, paaiškinama, kad terminas „subsidija“ apima ir valstybės pagalbą, kaip apibrėžta ES teisėje). Patvirtinus šiuos susitarimų, pareiškimų ir sprendimų pakeitimus, Energetikos chartijos sutarties tekstas taps dar aiškesnis ir tikslesnis.

Todėl Komisija siūloma pozicija, kurios Euratomo vardu šiuo klausimu turi būti laikomasi Energetikos chartijos konferencijos posėdyje, yra patvirtinti siūlomus susitarimų, pareiškimų ir sprendimų pakeitimus (CC 762).

Pozicija dėl sprendimo dėl Energetikos chartijos sutarties teksto ir jos priedų pakeitimų įsigaliojimo ir laikino taikymo patvirtinimo (CC 763)

Konferencija patvirtins sprendimą, kuriame numatoma tokia siūlomų Energetikos chartijos sutarties ir jos priedų pakeitimų įsigaliojimo ir laikino taikymo tvarka (CC 763):

–Energetikos chartijos sutarties teksto pakeitimai įsigalios pagal šios sutarties 42 straipsnio 4 dalį. Tai reiškia, kad pakeitimai įsigalios, kai juos ratifikuos trys ketvirtadaliai susitariančiųjų šalių. Be to, sprendime nustatyta, kad visos susitariančiosios šalys pakeitimus įprastu atveju laikinai taikys nuo 2023 m. rugpjūčio 15 d., nebent jos iki 2023 m. vasario 23 d. pateiktų pareiškimą, kad negali to daryti;

–NI priedo C skirsnio pakeitimai, kuriais visų pirma nustatomos taisyklės, numatančios 10 metų pereinamąjį laipsniško apsaugos esamoms investicijoms ES į iškastinį kurą panaikinimo laikotarpį, ir kitų priedų pakeitimai įsigalios įsigaliojus Energetikos chartijos sutarties pakeitimams (žr. pirmiau). Įprastu atveju visos susitariančiosios šalys laikinai taikys NI priedo C skirsnio ir kitų priedų pakeitimus, nebent jos iki 2023 m. vasario 23 d. pateiktų priešingą pareiškimą;

–NI priedo B skirsnio pakeitimai, kuriais visų pirma nustatomos apsaugos naujoms investicijoms į iškastinį kurą nebetaikymo ES taisyklės, automatiškai įsigalios nuo 2023 m. rugpjūčio 15 d. – jų papildomai ratifikuoti nereikės;

–susitarimų, pareiškimų ir sprendimų pakeitimai, susiję su pasenusių nuorodų taisymu, įsigalios 2022 m. lapkričio 22 d. Likę pakeitimai įsigalios įsigaliojus Energetikos chartijos sutarties pakeitimams. Iki tol jie bus laikinai taikomi taip pat kaip ir Energetikos chartijos sutarties pakeitimai.

Energetikos chartijos sutarties, NI priedo C skirsnio ir kitų priedų pakeitimų įsigaliojimo ir laikino taikymo tvarka atitinka su įsigaliojimu ir laikinu taikymu susijusias pirminės Energetikos chartijos sutarties nuostatas. Be to, ES pasiekė, kad NI priedo B skirsnis automatiškai įsigaliotų nuo 2023 m. rugpjūčio 15 d. – taip užtikrinta, kad nuo tada įsigaliotų su naujomis investicijomis į iškastinį kurą susiję ES apribojimai.

Todėl Komisija siūloma pozicija, kurios, kiek tai susiję su klausimais, patenkančiais į Euratomo sutarties taikymo sritį, Euratomo vardu šiuo klausimu turi būti laikomasi Energetikos chartijos konferencijos posėdyje, yra patvirtinti sprendimą dėl Energetikos chartijos sutarties teksto ir jos priedų pakeitimų įsigaliojimo ir laikino taikymo (CC 763).

2.TEISINIS PAGRINDAS, SUBSIDIARUMO IR PROPORCINGUMO PRINCIPAI

•Teisinis pagrindas

Principai